ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 13.04.1999 
ΟΟΜ(1999) 181 τελικό 
98/0357 (ΟΝ8) 
Τροποποιημένη πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά με την κοινή δράση που θεσπίσθηκε από το Συμβούλιο βάσει του άρθρου 
Κ.3 της συνθήκης για την Ευρωπαϊκή Ένωση, η οποία προβλέπει μέτρα 
προοριζόμενα να υποστηρίξουν την υποδοχή και τον εκούσιο επαναπατρισμό 
προσφύγων, ακουσίως μετακινηθέντων και αιτούντων άσυλο, 
συμπεριλαμβανομένης της παροχής έκτακτης συνδρομής σε άτομα που έχουν 
εγκαταλείψει το Κόσοβο λόγω των πρόσφατων γεγονότων 
(υποβληθείσα από την Επιτροπή 
σύμφωνα με το άρθρο 189 Α, παράγραφος 2 της συνθήκης ΕΚ) 
ΑΙΤΙΟΛΟΓΙΚΗ ΣΚΕΨΗ 
Στις 16 Δεκεμβρίου 1998, η Επιτροπή υπέβαλε πρόταση για τη δημιουργία νομικής 
βάσης σχετικά με το κονδύλιο του προϋπολογισμού Β5-803 (Ευρωπαϊκό Ταμείο 
Προσφύγων) που αφορά την υποδοχή και τον εκούσιο επαναπατρισμό προσφύγων, 
ακουσίως μετακινηθέντων και αιτούντων άσυλο1. 
Μετά τα πρόσφατα γεγονότα στο Κόσοβο, το Συμβούλιο (Δικαιοσύνη και εσωτερικές 
υποθέσεις) συνήλθε σε έκτακτη σύνοδο στις 7 Απριλίου 1999. Η προεδρία του 
Συμβουλίου αυτού κατέληξε στο εξής συμπέρασμα: 
"Το Συμβούλιο καλεί την Επιτροπή να υποβάλει πρόταση που θα επιτρέψει, εάν 
χρειαστεί, τη χορήγηση χρηματοδοτικής ενίσχυσης από τον κοινοτικό προϋπολογισμό 
στα κράτη μέλη που συμφωνούν να δεχθούν πρόσφυγες προερχόμενους από την 
περιφέρεια αυτή στην οποία έχει ξεσπάσει οξεία κρίση." 
Ως εκ τούτου, η Επιτροπή πρότεινε να τροποποιήσει την αρχική της πρόταση ώστε να 
προβλέψει ειδικές διατάξεις έκτακτης ενίσχυσης προς τα κράτη μέλη που δέχονται 
σημαντικό αριθμό ακουσίως μετακινηθέντων, αιτούντων άσυλο και προσφύγων που 
έχουν εγκαταλείψει το Κόσοβο λόγω των πρόσφατων γεγονότων στην περιφέρεια αυτή. 
Οι τροποποιήσεις αυτές είναι απόλυτα σύμφωνες με το δημοσιονομικό σχόλιο σχετικά 
με το κονδύλιο του προϋπολογισμού Β5-803 καθώς και με την έκθεση του εισηγητή της 
Επιτροπής Πολιτικών Ελευθεριών του Ευρωπαϊκού Κοινοβουλίου βάσει της αρχικής 
πρότασης της Επιτροπής. 
Πρόταση απόφασης του Συμβουλίου σχετικά με κοινή δράση που θεσπίστηκε από το Συμβούλιο 
βάσει του άρθρου Κ.3 της συνθήκης για την Ευρωπαϊκή Ένωση, η οποία προβλέπει μέτρα 
προοριζόμενα να υποστηρίξουν την υποδοχή και τον εκούσιο επαναπατρισμό προσφύγων, 
ακουσίως μετακινηθέντων και αιτούντων άσυλο (ΟΟΜ(1998)733 τελικό). 
Τροποποιημένη κρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετνκά με την κοινή δράση που θεσπίσθηκε από το ΣυμΡ©ύΑ*θ βάσει του άρθρου 
Κ.3 της συνθήκης για την Ευρωπαϊκή Ένωση, η οποία προβλέπει μέτρα 
προοριζόμενα να υποστηρίξουν την υποδοχή και τον εκούσιο επαναπατρισμό 
προσφύγων, ακουσίως μετακινηθέντων και αιτούντων άσυλο, 
συμπεριλαμβανομένης της παροχής έκτακτης συνδρομής σε άτομα που έχουν 
εγκαταλείψει το Κόσοβο λόγω των πρόσφατων γεγονότων 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗ 
Έχοντας υπόψη: 
τη συνθήκη για την Ευρωπαϊκή Ένωση, και κυρίως το άρθρο Κ3, παράγραφος 2, σημείο 
β, και το άρθρο Κ8, παράγραφος 2, 
την πρόταση της Επιτροπής2 
την γνώμη του Ευρωπαϊκού Κοινοβουλίου3, 
Εκτιμώντας: 
(1) ότι, σύμφωνα με το άρθρο ΚΙ της συνθήκης για την Ευρωπαϊκή Ένωση, τα κράτη 
μέλη θεωρούν την πολιτική ασύλου θέμα κοινού ενδιαφέροντος· 
(2) ότι είναι σημαντικό, σύμφωνα με την κοινή ανθρωπιστική παράδοση των κρατών 
μελών και σε συμφωνία με τη Σύμβαση σχετικά με το καθεστώς των προσφύγων της 
28ης Ιουλίου 1951, όπως τροποποιήθηκε από το πρωτόκολλο της Νέας Υόρκης της 31ης 
Ιανουαρίου 1967, να παρασχεθεί στους πρόσφυγες η δέουσα προστασία· 
(3) ότι πρέπει να λαμβάνονται υπόψη οι υποχρεώσεις των κρατών μελών που απορρέουν 
από την Ευρωπαϊκή Σύμβαση για την προστασία των ανθρώπινων δικαιωμάτων και των 
θεμελιωδών ελευθεριών της 4ης Νοεμβρίου 1950· 
(4) ότι είναι απαραίτητο να εξασφαλισθούν οι κατάλληλοι όροι υποδοχής για τους 
αιτούντες άσυλο και να διευκολυνθεί η πρόσβαση σε ισότιμες και αποτελεσματικές 
διαδικασίες ασύλου προκειμένου να προστατεύονται τα δικαιώματα των προσφύγων 
(5) ότι είναι απαραίτητο να παρασχεθεί πρακτική υποστήριξη για τη δημιουργία και τη 
βελτίωση των συνθηκών επιστροφής από τα κράτη μέλη στη χώρα καταγωγής τους των 
προσφύγων, των ακουσίως μετακινηθέντων πρόσωπων και των αιτούντων άσυλο που 
επιθυμούν κάτι τέτοιο· 
(5α) ότι είναι απαραίτητο να χορηγηθεί έκτακτη βοήθεια για την υποδοχή ακουσίως 
μετακινηθέντων , αιτούντων άσυλο και προσφύγων που έχουν εγκαταλείψει το Κόσοβο 
λόγω των πρόσφατων γεγονότων στην περιφέρεια αυτή ή που έχουν εγκαταλείψει- άλλες 
περιφέρειες στις οποίες επικρατούν αντίστοιχες συνθήκες· 
2 ΕΕ... 
3 ΕΕ.... 
(5 β) ότι είναι χρήσιμο να ενθαρρυνθούν οι ανταλλαγές ορθών πρακτικών και 
συγκρίσιμων εμπειριών που θα ευνοήσουν την ανάπτυξη νέων συνεργιών που δεν 
μτϊόρούν να επιτευχθούν απλά στο εθνικό επίπεδο· 
(6) ότι είναι σκόπιμο να προβλεφθεί η χρηματοδότηση από τον κοινοτικό προϋπολογισμό 
των μέτρων που θεσπίστηκαν βάσει της παρούσας κοινής δράσης· 
(7) ότι η θέσπιση μέτρων για την υποδοχή και τον εκούσιο επαναπατρισμό των 
αιτούντων άσυλο, των ακουσίως μετακινηθέντων και των προσφύγων θα διευκολύνει τη 
δίκαιη κατανομή των ευθυνών μεταξύ των κρατών μελών, 
ΕΞΕΔΩΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ: 
ΚΕΦΑΛΑΙΟ Ι 
ΣΤΟΙΧΟΙ ΚΑΙ ΠΕΔΙΟ ΕΦΑΡΜΟΓΗΣ 
Άρθρο 1 
Αρχές και στόχοι των μέτρων 
1. Η Ένωση στηρίζει έργα και μέτρα για την υποδοχή και τον εκούσιο 
επαναπατρισμό προσφύγων, ακουσίως μετακινηθέντων και αιτούντων άσυλο, 
εφόσον πληρούν τις απαιτούμενες προϋποθέσεις για τη χορήγηση 
χρηματοδοτικής ενίσχυσης εκ μέρους της Κοινότητας. 
2. Οι γενικοί στόχοι των έργων και των μέτρων είναι οι εξής: 
(α) να βελτιωθούν οι όροι υποδοχής των αιτούντων άσυλο, των ακουσίως 
μετακινηθέντων και των προσφύγων στα κράτη μέλη της Ευρωπαϊκής Ένωσης 
και να υποστηριχθούν διαδικασίες ασύλου που να είναι ισότιμες, 
αποτελεσματικές και προσιτές για τα πρόσωπα που χρήζουν διεθνούς 
προστασίας· 
(β) να διευκολυνθεί ο εκούσιος επαναπατρισμός από τα κράτη μέλη στη χώρα 
καταγωγής τους των αιτούντων άσυλο, των ακουσίως μετακινηθέντων και των 
προσφύγων, καθώς και η επανένταξη τους στη χώρα τους. 
3. Τα μέτρα που λαμβάνονται βάσει της παρούσας κοινής δράσης πρέπει να 
περιλαμβάνουν επίσης την παροχή έκτακτης βοήθειας στα κράτη μέλη που 
δέχονται σημαντικό αριθμό ακουσίως μετακινηθέντων, αιτούντων άσυλο και 
προσφύγων που έχουν εγκαταλείψει το Κόσοβο λόγω των πρόσφατων γεγονότων 
στην περιφέρεια αυτή ή που έχουν εγκαταλείψει άλλες περιφέρειες στις οποίες 
επικρατούν αντίστοιχες συνθήκες. 
Αρθρο Ια 
Το ενδεικτικό ποσό χρηματοδότησης για την υλοποίηση του παρόντος προγράμματος για 
το έτος 1999 ανέρχεται σε 15 εκατ. Ευρώ. 
Αρθρο 2 
Ορισμοί 
1. Κατά την έννοια του άρθρου 1, παράγραφος 2, σημείο α, και των άρθρων 3 και 
4α, της παρούσας κοινής δράσης, νοούνται ως: 
(α) "πρόσφυγες" τα πρόσωπα που έχουν αποκτήσει το καθεστώς του πρόσφυγα βάσει 
του άρθρου 1 της Σύμβασης σχετικά με το καθεστώς των προσφύγων της 28ης 
Ιουλίου 1951, όπως τροποποιήθηκε από το πρωτόκολλο της Νέας Υόρκης της 
31ης Ιανουαρίου 1967· 
(β) "ακουσίως μετακινηθέντες", τα πρόσωπα στα οποία έχει χορηγηθεί άδεια 
διαμονής σε ένα κράτος μέλος για λόγους προσωρινής προστασίας ή για άλλη 
μορφή ανθρωπιστικής προστασίας σύμφωνα με τις διεθνείς υποχρεώσεις και τις 
εθνικές νομοθεσίες των κρατών μελών καθώς και τα πρόσωπα που ζητούν να 
γίνουν δεκτά για τους ίδιους λόγους και που αναμένουν την έκδοση απόφασης 
σχετικά με το καθεστώς τους· 
(γ) "αιτούντες άσυλο", τα πρόσωπα που έχουν τεθεί υπό την προστασία κράτους 
μέλους κατόπιν αιτήσεως τους να τους χορηγηθεί το καθεστώς του πρόσφυγα 
κατά την έννοια του άρθρου 1 της Σύμβασης σχετικά με το καθεστώς των 
προσφύγων, της 28ης Ιουλίου 1951, όπως τροποποιήθηκε από το Πρωτόκολλο 
της Νέας Υόρκης της 31ης Ιανουαρίου 1967, και των οποίων η αίτηση δεν έχει 
ακόμα αποτελέσει αντικείμενο οριστικής απόφασης. 
2. Κατά την έννοια του άρθρου 1, παράγραφος 2, σημείο β, και του άρθρου 4 της 
παρούσας κοινής δράσης, νοούνται ως : 
(α) "πρόσφυγες", τα πρόσωπα στα οποία έχει αναγνωρισθεί το καθεστώς του 
πρόσφυγα κατά την έννοια του άρθρου 1 της Σύμβασης σχετικά με το καθεστώς 
των προσφύγων της 28ης Ιουλίου 1951, όπως τροποποιήθηκε από το 
Πρωτόκολλο της Νέας Υόρκης της 31ης Ιανουαρίου 1967· 
(β) "ακουσίως μετακινηθέντες", τα πρόσωπα στα οποία έχει χορηγηθεί άδεια 
διαμονής στην επικράτεια ενός κράτους μέλους για λόγους προσωρινής 
προστασίας ή για άλλη μορφή ανθρωπιστικής προστασίας σύμφωνα με τις 
διεθνείς υποχρεώσεις και τις εθνικές νομοθεσίες των κρατών μελών 
(γ) "αιτούντες άσυλο", τα πρόσωπα που έχουν τεθεί υπό την προστασία ενός κράτους 
μέλους κατόπιν αιτήσεως τους να τους χορηγηθεί το καθεστώς του πρόσφυγα 
κατά την έννοια του άρθρου 1 της Σύμβασης σχετικά με το καθεστώς των 
προσφύγων της 28ης Ιουλίου 1951, όπως τροποποιήθηκε από το Πρωτόκολλο της 
Νέας Υόρκης της 31ης Ιανουαρίου 1967, καθώς και τα πρόσωπα των οποίων οι 
αιτήσεις έχουν αποτελέσει αντικείμενο αρνητικής οριστικής απόφασης αλλά που 
δεν έχουν εγκαταλείψει ακόμη το έδαφος των κρατών μελών της Ευρωπαϊκής 
Ένωσης. 
Άρθρο 3 
Υποδοχή 
Τα μέτρα που προορίζονται για τη βελτίωση των όρων υποδοχής των αιτούντων άσυλο, 
των ακουσίως μετακινηθέντων και των προσφύγων στα κράτη μέλη της Ευρωπαϊκής 
Ένωσης καθώς και για την υποστήριξη ισότιμων, αποτελεσματικών και προσιτών 
διαδικασιών ασύλου για τα πρόσωπα που χρήζουν διεθνούς προστασίας, καλύπτουν 
κυρίως του ακόλουθους τομείς: 
(α) μέτρα για τη δημιουργία ή τη βελτίωση των μέσων υποδομής των κρατών μελών 
που προορίζονται για την υποδοχή των αιτούντων άσυλο, των ακουσίως 
μετακινηθέντων και των προσφύγων 
(β) μέτρα που να διευκολύνουν την ισοτιμία και την αποτελεσματικότητα των 
διοικητικών και δικαστικών διαδικασιών ασύλου καθώς και την πρόσβαση 
σ'αυτές, συμπεριλαμβανόμενης της παροχής νομικής βοήθειας και άλλων 
συμβουλευτικών υπηρεσιών, υπηρεσιών διερμηνείας και ενημέρωσης για τις 
διαδικασίες που πρέπει να ακολουθήσουν οι αιτούντες άσυλο καθώς και για τα 
δικαιώματα και τις υποχρεώσεις τους κατά τη διάρκεια της διαδικασίας· επίσης, 
μέτρα που επιτρέπουν την πρόσβαση σε ακριβείς και ενημερωμένες πληροφορίες 
σχετικά με τη χώρα διαμονής· 
(γ) μέτρα που εξασφαλίζουν τους ελάχιστους όρους διαβίωσης στους αιτούντες 
άσυλο, τους ακουσίως μετακινηθέντες και τους πρόσφυγες, 
συμπεριλαμβανόμενης της στέγασης, της ιατρικής περίθαλψης, της εκπαίδευσης 
και της κατάρτισης· 
(δ) ειδική βοήθεια για τις ευάλωτες κατηγορίες ατόμων, όπως είναι οι ασυνόδευτοι 
ανήλικες, τα θύματα βασανιστηρίων ή βιασμών και τα πρόσωπα που χρήζουν 
ειδικής ιατρικής περίθαλψης· 
(ε) μέτρα που ενημερώνουν το κοινό για τις υποχρεώσεις των κρατών μελών 
απέναντι στα πρόσωπα που ζητούν διεθνή προστασία, καθώς και για την πολιτική 
ασύλου της Ευρωπαϊκής Ένωσης, συμπεριλαμβανόμενων μέτρων 
ευαισθητοποίησης του κοινού που συμπληρώνουν άλλα μέτρα 
χρηματοδοτούμενα βάσει της παρούσας κοινής δράσης. 
Άρθρο 4 
Εκούσιος επαναπατρισμός 
1. Τα μέτρα που προορίζονται για τη διευκόλυνση του εκούσιου επαναπατρισμού των 
αιτούντων άσυλο, των ακουσίως μετακινηθέντων και των προσφύγων που 
εγκαταλείπουν το έδαφος των κρατών μελών για να επιστρέψουν στη χώρα 
καταγωγής τους, καθώς και για την επανένταξη τους στη χώρα τους, καλύπτουν 
κυρίως τους ακόλουθους τομείς: 
(α) συγκέντρωση και διάδοση πληροφοριών σχετικά με όλα τα θέματα 
επαναπατρισμού καθώς και πληροφοριών σχετικά με την οικονομική και 
διοικητική κατάσταση στη χώρα καταγωγής, τις προοπτικές απασχόλησης, τα 
δικαιώματα ιδιοκτησίας και άλλα νομικά θέματα· 
(β) υπηρεσίες συμβουλευτικού χαρακτήρα στα άτομα που προτίθενται να 
επιστρέψουν εκουσίως στη χώρα καταγωγής τους καθώς και στα άτομα που 
έχουν ήδη λάβει κατ'αρχήν απόφαση επιστροφής· 
(γ) κατάρτιση και εκπαίδευση, με σκοπό να παρασχεθούν στους πρόσφυγες, τους 
ακουσίως μετακινηθέντες και τους αιτούντες άσυλο οι ικανότητες που θα τους 
χρησιμεύσουν κατά την επιστροφή τους στη χώρα καταγωγής τους. 
2. Στο βαθμό που αποτελούν αναπόσπαστο μέρος ολοκληρωμένου σχεδίου για τη 
διευκόλυνση του εκούσιου επαναπατρισμού, και ιδιαίτερα όταν καλύπτουν έναν ή 
περισσότερους από τους τομείς που αναφέρονται στην παραπάνω παράγραφο 1, 
μπορεί επίσης να τύχουν χρηματοδότησης τα ακόλουθα μέτρα: 
(α) έξοδα μεταφοράς συνδεόμενα με τον επαναπατρισμό· 
(β) μέτρα υποστήριξης για την επανένταξη των ατόμων που επιστρέφουν από ένα 
κράτος μέλος στη χώρα καταγωγής τους, συμπεριλαμβανομένων των μέτρων 
παρακολούθησης μετά την επιστροφή τους. 
Άρθρο 4α 
Παροχή έκτακτης συνδρομής στους ακουσίως μετακινηθέντες μετά τα πρόσφατα 
γεγονότα στο Κόσοβο 
Θα χορηγηθεί έκτακτη ενίσχυση στα κράτη μέλη που δέχονται μεγάλο αριθμό ακουσίως 
μετακινηθέντων, αιτούντων άσυλο και προσφύγων που έχουν εγκαταλείψει το Κόσοβο 
λόγω των πρόσφατων γεγονότων στην περιφέρεια αυτή ή ατόμων που έχουν 
εγκαταλείψει άλλες περιφέρειες στις οποίες επικρατούν αντίστοιχες συνθήκες. Η 
χρηματοδοτική αυτή ενίσχυση θα χρησιμοποιηθεί επί έξι μήνες για: 
(α) τις ανάγκες στέγασης, 
(β) τα μέσα διαβίωσης, συμπεριλαμβανομένων των τροφίμων και του ρουχισμού, 
(γ) τις δαπάνες του προσωπικού που ασχολείται με τη διαχείριση και την εφαρμογή 
' της συνδρομής. 
Τα μέτρα αυτά πρέπει να περιλαμβάνουν επίσης ενέργειες που να διευκολύνουν τον 
εκούσιο επαναπατρισμό των ακουσίως μετακινηθέντων όταν το επιτρέψουν οι συνθήκες. 
Επίσης, πρέπει να δοθεί ιδιαίτερη προσοχή στις ανάγκες των ευάλωτων ομάδων, όπως 
είναι οι γυναίκες, οι ασυνόδευτοι ανήλικες και τα θύματα βασανιστηρίων και βιασμών. 
Άρθρο 5 
Κριτήρια χρηματοδότησης 
Τα προς χρηματοδότηση έργα ή μέτρα υποβάλλονται σε διαδικασία επιλογής με βάση τα 
ακόλουθα κριτήρια: 
(α) ποικιλομορφία των καταστάσεων και των αναγκών στα κράτη μέλη-
(β) σχέση κόστους αποτελεσματικότητας και αποδοτικότητας των δαπανών, με βάση 
τον αριθμό των ατόμων που αφορά το έργο ή το μέτρο· 
(γ) καινοτόμος χαρακτήρας των έργων ή των μέτρων και δυνατότητα αξιοποίησης 
των αποτελεσμάτων προκειμένου να ενισχυθεί η συνεργασία μεταξύ των κρατών 
μελών ή να δοθεί η ευκαιρία στα άλλα κράτη μέλη να διδαχθούν από την 
κεκτημένη εμπειρία· 
(δ) εμπειρία, πραγματογνωμοσύνη και αξιοπιστία του αιτούντος οργανισμού και 
κάθε οργανισμού εταίρου· 
(ε) συμπληρωματικότητα μεταξύ των ενλόγω έργων ή μέτρων με άλλες ενέργειες 
χρηματοδοτούμενες από τον κοινοτικό προϋπολογισμό ή από εθνικά 
προγράμματα. 
ΚΕΦΑΛΑΙΟ II 
ΔΗΜΟΣΙΟΝΟΜΙΚΕΣ ΔΙΑΤΑΞΕΙΣ 
Άρθρο 6 
Δημοσιονομικός έλεγχος 
Οι αποφάσεις χρηματοδότησης και οι συμβάσεις που προκύπτουν με βάση τις διατάξεις 
του δημοσιονομικού κανονισμού που ισχύει για τον κοινοτικό προϋπολογισμό, 
προβλέπουν ειδικότερα την παρακολούθηση και τον δημοσιονομικό έλεγχο εκ μέρους 
της Επιτροπής καθώς και ελέγχους εκ μέρους του Ελεγκτικού Συνεδρίου. 
Άρθρο 7 
Επίπεδο κοινοτικής χρηματοδότησης 
1. Η οικονομική ενίσχυση που εξασφαλίζεται από τον κοινοτικό προϋπολογισμό δεν 
υπερβαίνει το 80% του συνολικού κόστους του έργου ή του μέτρου. 
2. Όλες οι δαπάνες, οι οποίες καταλογίζονται άμεσα στην εφαρμογή του έργου ή του 
μέτρου και που πραγματοποιούνται κατά τη διάρκεια της περιόδου που προβλέπει η 
σύμβαση, θεωρούνται επιλέξιμες εφόσον τηρείται το ανώτατο όριο πιστώσεων που 
έχουν εγκριθεί βάσει της ετήσιας διαδικασίας προϋπολογισμού. 
Άρθρο 8 
Χρηματοδοτική διαχείριση 
1. Τα μέτρα που θεσπίζονται βάσει της παρούσας κοινής δράσης και που 
χρηματοδοτούνται από το γενικό προϋπολογισμό των Ευρωπαϊκών Κοινοτήτων 
υπόκεινται στη διαχείριση της Επιτροπής, σύμφωνα με το δημοσιονομικό κανονισμό 
της 21ης Δεκεμβρίου 1997 που εφαρμόζεται στο γενικό προϋπολογισμό των 
Ευρωπαϊκών Κοινοτήτων4. 
2. Η Επιτροπή, όταν υποβάλλει τις δημοσιονομικές της προτάσεις, λαμβάνει υπόψη τις 
αρχές της χρηστής δημοσιονομικής και κυρίως οικονομικής διαχείρισης καθώς και τη 
σχέση κόστους/αποτελεσματικότητας, σύμφωνα με το άρθρο 2 του δημοσιονομικού 
κανονισμού. 
ΚΕΦΑΛΑΙΟ III 
ΔΙΑΤΑΞΕΙΣ ΣΤΟΝ ΤΟΜΕΑ ΤΗΣ ΔΙΑΧΕΙΡΙΣΗΣ 
Άρθρο 9 
Γενικές διατάξεις στον τομέα της διαχείρισης 
Η Επιτροπή έχει αναλάβει τη διαχείριση των μέτρων στο πλαίσιο της κοινής δράσης και 
εφαρμόζει όλες τις απαιτούμενες σχετικές διατάξεις. 
Ιδιαίτερα, για να εξασφαλίσει την αποτελεσματική και συγκεκριμένη εφαρμογή της 
κοινής δράσης, η Επιτροπή έχει το δικαίωμα να χρησιμοποιήσει την τεχνική συνδρομή 
που μπορεί να χρηματοδοτηθεί από τις διαθέσιμες πιστώσεις στο πλαίσιο της παρούσας 
κοινής δράσης. Η Επιτροπή ενημερώνει τακτικά την προβλεπόμενη από το άρθρο 11 
επιτροπή για τα μέτρα που λαμβάνει προς το σκοπό αυτό. 
ΕΕ Ι, 356 της 31.12.1977, σ. 1. 
Άρθρο 10 
Υποβολή των έργων και των μέτρων 
Τα έργα και τα μέτρα που αποτελούν αντικείμενο αίτησης χρηματοδότησης 
υποβάλλονται στην Επιτροπή, η οποία τα εξετάζει προσεκτικά εντός της προθεσμίας που 
έχει καθορίσει. 
Άρθρο 11 
Διαδικασία 
1. Στην περίπτωση που η αιτούμενη χρηματοδότηση είναι χαμηλότερη από 200.000 
Ευρώ, η Επιτροπή ενημερώνει το Συμβούλιο σχετικά με τον αριθμό των αιτήσεων 
χρηματοδότησης ειδικών έργων και μέτρων που δέχεται, τις αρχές που εφαρμόζονται 
όσον αφορά τη χορήγηση αυτής της ενίσχυσης και τα αποτελέσματα των σχετικών 
έργων και μέτρων. 
2. Στην περίπτωση που η αιτούμενη χρηματοδότηση είναι υψηλότερη από 200.000 Ευρώ 
και χαμηλότερη από 1 εκατ. Ευρώ, η Επιτροπή θα επικουρείται από ειδική επιτροπή 
η οποία θα απαρτίζεται από τους αντιπροσώπους των κρατών μελών, υπό την 
προεδρία ενός αντιπροσώπου της Επιτροπής. Η Επιτροπή υποβάλει στην επιτροπή 
αυτή κατάλογο των έργων και των μέτρων που της έχουν προταθεί. Η Επιτροπή 
προσδιορίζει τα έργα και τα μέτρα που επέλεξε και αιτιολογεί την επιλογή της. Η 
ειδική επιτροπή, γνωμοδοτεί για τα διάφορα έργα και μέτρα εντός προθεσμίας δύο 
εβδομάδων, με βάση την πλειοψηφία που προβλέπει το άρθρο Κ4, παράγραφος 3, της 
συνθήκης. Ο πρόεδρος της δεν λαμβάνει μέρος στην ψηφοφορία. Η γνώμη της 
εγγράφεται στα πρακτικά. Επίσης, κάθε κράτος μέλος έχει το δικαίωμα να ζητήσει να 
εγγραφεί η θέση του στα πρακτικά. Η Επιτροπή λαμβάνει σοβαρά υπόψη τη γνώμη 
της επιτροπής αυτής και την ενημερώνει για τον τρόπο που την έλαβε υπόψη. 
3. Στην περίπτωση που η αιτούμενη χρηματοδότηση ισούται ή υπερβαίνει 1 εκατ. Ευρώ, 
η Επιτροπή υποβάλλει στην επιτροπή της παραγράφου 2, κατάλογο των έργων και 
των μέτρων που της έχουν προταθεί. Η Επιτροπή υποδεικνύει τα έργα και τα μέτρα 
που επέλεξε και αιτιολογεί την επιλογή της. Η ειδική επιτροπή γνωμοδοτεί για τα 
διάφορα έργα και μέτρα εντός προθεσμίας δύο εβδομάδων, με βάση την πλειοψηφία 
που προβλέπει το άρθρο Κ4, παράγραφος 3, της συνθήκης. Ο πρόεδρος δεν λαμβάνει 
μέρος στην ψηφοφορία. Εάν δεν εκδοθεί ευνοϊκή γνώμη εντός της προβλεπόμενης 
προθεσμίας, η Επιτροπή είτε αποσύρει το σχετικό έργο ή μέτρο είτε υποβάλει και τα 
δύο μαζί με την ενδεχόμενη γνώμη της ειδικής επιτροπής στο Συμβούλιο το οποίο 
αποφαίνεται εντός ενός μηνός σύμφωνα με την πλειοψηφία που ορίζει το άρθρο Κ.4, 
παράγραφος 3 της συνθήκης. 
ΤΕΛΙΚΕΣ ΔΙΑΤΑΞΕΙΣ 
Άρθρο 12 
Παρακολούθηση και αξιολόγηση 
1. Η Επιτροπή είναι υπεύθυνη για την παρακολούθηση και την αξιολόγηση των έργων 
και των μέτρων που χρηματοδοτούνται βάσει της παρούσας κοινής δράσης. Η 
παρακολούθηση και η αξιολόγηση μπορούν να χρηματοδοτούνται από τις διαθέσιμες 
πιστώσεις που προβλέπονται για τα μέτρα τα υπαγόμενα στην κοινή δράση. 
2. Η Επιτροπή καταρτίζει συνοπτική έκθεση σχετικά με τις αναληφθείσες ενέργειες και 
την πραγματοποιηθείσα αξιολόγηση και την υποβάλει στο Ευρωπαϊκό Κοινοβούλιο 
και το Συμβούλιο. 
Άρθρο 13 
Έναρξη ισχύος 
Η παρούσα κοινή δράση τίθεται σε εφαρμογή από την ημερομηνία της έγκρισης της. 
Ισχύει μέχρι τις 31 Δεκεμβρίου 1999. 
Άρθρο 14 
Δημοσίευση 
Η παρούσα κοινή δράση δημοσιεύεται στην Επίσημη Εφημερίδα των Ευρωπαϊκών 
Κοινοτήτων. 
Βρυξέλλες Για το Συμβούλιο 
Ο Πρόεδρος 
ΔΗΜΟΣΙΟΝΟΜΙΚΟ ΔΕΛΤΙΟ 
1. ΤΙΤΛΟΣ ΤΗΣ ΔΡΑΣΗΣ 
Κοινή δράση για τη θέσπιση μέτρων συγκεκριμένης υποστήριξης για την υποδοχή 
και τον εκούσιο επαναπατρισμό προσφύγων, ακουσίως μετακινηθέντων και 
αιτούντων άσυλο, περιλαμβανομένης επείγουσας βοήθειας για τα άτομα που 
εγκατέλειψαν το Κόσοβο εξαιτίας των πρόσφατων γεγονότων. 
2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ 
(ονοματολογία γενικού προϋπολογισμού 1999) 
Β 5-803 : Ευρωπαϊκό Ταμείο για τους πρόσφυγες 
3. ΝΟΜΙΚΗ ΒΑΣΗ 
Άρθρο Κ.3, παράγραφος 2 της Συνθήκης για την Ευρωπαϊκή Ένωση 
4. ΠΕΡΙΓΡΑΦΗ ΤΗΣ ΔΡΑΣΗΣ 
• Γενικός στόχος 
Η συγκεκριμένη κοινή δράση αποσκοπεί να εφοδιάσει την Ένωση με ένα μέσο 
που να της επιτρέπει να υποστηρίζει σχέδια και μέτρα προοριζόμενα: 
α) να βελτιώσουν τους όρους υποδοχής και την πρόσβαση στις διαδικασίες 
ασύλου 
β) να διευκολύνουν τον εκούσιο επαναπατρισμό και την επανένταξη. 
γ) να παράσχουν επείγουσα βοήθεια για την υποδοχή στα κράτη μέλη της 
Ευρωπαϊκής Ένωσης των ακουσίως μετακινηθέντων ατόμων, των αιτούντων 
άσυλο και των προσφύγων που εγκατέλειψαν το Κόσοβο λόγω των προσφάτων 
γεγονότων στην εν λόγω περιοχή ή που εγκατέλειψαν άλλες περιοχές σε 
ανάλογες περιστάσεις. 
Λαμβάνει επίσης υπόψη την αρχή της κατανεμημένης ευθύνης μεταξύ των 
κρατών μελών. 
Ειδικότερα, η συγκεκριμένη δράση έχει σαν στόχο: 
να παράσχει χρηματοδοτική ενίσχυση στα κράτη μέλη που υποδέχονται 
σημαντικό αριθμό ακουσίως μετακινηθέντων ατόμων, αιτούντων άσυλο και 
προσφύγων που εγκατέλειψαν το Κόσοβο λόγω των πρόσφατων γεγονότων 
στην περιοχή αυτή ή που εγκατέλειψαν άλλες περιοχές σε ανάλογες 
περιστάσεις. Η χρηματοδοτική βοήθεια περιορίζεται χρονικά στους έξι 
μήνες μετά την άφιξη και καλύπτει κατά κύριο λόγο έξοδα όπως η άμεση 
παροχή καταλύματος, τα μέσα επιβίωσης και οι ιατρικές δαπάνες· 
- να χορηγήσει στα συγκεκριμένα άτομα και ομάδες ανάλογη προστασία 
σύμφωνα με την κοινή παράδοση των κρατών μελών και με τις υποχρεώσεις 
που τα βαρύνουν, βάσει κυρίως της Ευρωπαϊκής σύμβασης για την 
10 
προστασία των ανθρωπίνων δικαιωμάτων και των θεμελιωδών ελευθεριών 
της 4.11.1950 και της σύμβασης της Γενεύης της 28.07.1951 σχετικά με το 
καθεστώς των προσφύγων, όπως τροποποιήθηκε από το Πρωτόκολλο της 
Νέας Υόρκης της 31.01.1967 · 
- να εξασφαλίσει τους ανάλογους όρους υποδοχής των αιτούντων άσυλο και να 
διευκολύνει την πρόσβαση σε αμερόληπτες και αποτελεσματικές διαδικασίες 
που να κατοχυρώνουν τα δικαιώματα των προσφύγων 
- να δημιουργήσει τις προϋποθέσεις που να επιτρέπουν στους πρόσφυγες, 
στους ακουσίως μετακινηθέντες και στους αιτούντες άσυλο που το επιθυμούν 
να εγκαταλείψουν την επικράτεια των κρατών μελών και να επιστρέψουν 
εκουσίως στη χώρα καταγωγής τους· 
- να εξασφαλίσει ισορροπία μεταξύ των προσπαθειών που καταβάλλονται από 
τα κράτη μέλη προκειμένου να αντεπεξέλθουν στην υποδοχή και τον εκούσιο 
επαναπατρισμό των προσφύγων και των ακουσίως μετακινηθέντων. 
• Περίοδος καλυπτόμενη από τη δράση 
α) Επείγουσα βοήθεια σε ακουσίως μετακινηθέντα άτομα μετά τα πρόσφατα 
γεγονότα στο Κόσοβο: έξι μήνες μετά την άφιξη του πληθυσμού-στόχος. 
β) Άλλα σχέδια: ένα έτος από την έναρξη ισχύος της νομικής βάσης. 
Κατά τη λήξη αυτής της περιόδου θα αξιολογηθεί το κατά πόσον υπάρχει ανάγκη 
συνέχισης ή επαναπροσανατολισμού της δράσης. 
Το Ευρωπαϊκό Κοινοβούλιο θα ενημερωθεί για τα εγκριθέντα μέτρα εφαρμογής 
5. ΤΑΞΙΝΟΜΗΣΗ ΤΗΣ ΔΑΠΑΝΗΣ 
• Υποχρεωτικές/μη υποχρεωτικές δαπάνες 
Μη υποχρεωτικές 
• Διαχωριζόμενες/μη διαχωριζόμενες πιστώσεις 
Διαχωριζόμενες 
• Είδος εσόδου 
Ουδέν 
6. ΕΙΔΟΣ ΤΗΣ ΔΑΠΑΝΗΣ 
Επιδότηση ενόψει συγχρηματοδότησης με άλλες πηγές. Η χρηματοδότηση του 
κοινοτικού προϋπολογισμού ορίζεται κατ'ανώτατο όριο στο 80% του σχεδίου. Αυτό 
το ανώτατο όριο ισχύει μόνο για τα σχέδια που παρουσιάζουν εντελώς ιδιαίτερο 
ενδιαφέρον σε σχέση με τους στόχους της κοινής δράσης ή τις προτεραιότητες που 
11 
ορίζονται στο πρόγραμμα (τα μέτρα) που υποβλήθηκε από την Επιτροπή στην 
επιτροπή των αντιπροσώπων των κρατών μελών που την επικουρεί. 
7. ΔΗΜΟΣΙΟΝΟΜΙΚΗ ΕΠΙΠΤΩΣΗ 
• Τρόπος υπολογισμού του κόστους της δράσης (σύνδεση μεταξύ επί μέρους 
δαπανών και συνολικού κόστους) 
α) Επείγουσα βοήθεια σε ακουσίως μετακινηθέντα άτομα μετά τα πρόσφατα 
γεγονότα στο Κόσοβο: η δαπάνη θα καλύψει, τις άμεσες ανάγκες στέγασης, τα 
μέσα επιβίωσης, την ιατρική περίθαλψη και τα σχετικά διοικητικά έξοδα για 
περιορισμένη χρονική περίοδο (έξι μήνες). Προς το παρόν δεν μπορούν να 
προσδιοριστούν ποσοτικά οι ανάγκες λόγω της ρευστής κατάστασης στο 
Κόσοβο. 
β) Άλλα σχέδια: μια ακριβέστερη εκτίμηση της δημοσιονομικής επίπτωσης 
των προβλεπόμενων μέτρων πρέπει, κατ' αρχήν, να θεμελιώνεται σε αξιολόγηση 
των διερευνητικών δράσεων που διεξήχθησαν στη βάση των διατιθέμενων 
πιστώσεων κατά το 1997 και 1998. Αυτή η αξιολόγηση όμως σύμφωνα με τα 
μέχρι τώρα δεδομένα, δε μπορεί παρά να είναι περιορισμένης έκτασης. Πράγματι, 
όσον αφορά το οικονομικό έτος 1997, οι κοινές δράσεις 97/447/1 ΑΙ και 
97/478/1 ΑΙ εγκρίθηκαν από το Συμβούλιο μόλις στις 22 Ιουλίου 1997. Στη βάση 
αυτή, η επιλογή των σχεδίων έγινε μετά από συσκέψεις της επιτροπής 
αντιπροσώπων των κρατών μελών που διοργανώθηκαν τον Σεπτέμβριο και τον 
Νοέμβριο 1997. 
• Όσον αφορά σχετικά νέες πρωτοβουλίες, η εφαρμογή αυτών των σχεδίων 
απαίτησε ορισμένες προθεσμίες, δικαιολογημένες κατά το μεγαλύτερο μέρος. 
Μια πρώτη αξιολόγηση μπόρεσε εντούτοις να γίνει στη βάση των ενδιάμεσων 
εκθέσεων που ανακοινώθηκαν στην Επιτροπή. Το περιεχόμενο αυτής της 
αξιολόγησης συμπεριλαμβάνεται στο συνημμένο υπόμνημα (παράρτημα Ι) που 
τέθηκε εις γνώση των αντιπροσώπων των κρατών μελών κατά τη συνεδρίαση της 
επιτροπής διαχείρισης της 28ης Σεπτεμβρίου 1998. Τελική έκθεση αξιολόγησης 
θα προετοιμασθεί κατά τη διάρκεια του πρώτου εξαμήνου 1999 στη βάση των 
πληροφοριών που θα έχουν συγκεντρωθεί στο εν τω μεταξύ. 
12 
Κατανομή ανάλογα με τα στοιχεία της δράσης 
Η συγκεκριμένη δράση μπορεί να αναλυθεί κατά τον ακόλουθο τρόπο: 
- όσον αφορά τις κανονικές ή επείγουσες διαδικασίες υποδοχής και την 
πρόσβαση στις διαδικασίες ασύλου, προτείνεται να υποστηριχθούν μέτρα, τα 
οποία, αφενός, να είναι εκ της φύσεως τους ικανά να προωθήσουν την 
αμεροληψία και την αποτελεσματικότητα των εν λόγω διαδικασιών (καθώς 
και την πρόσβαση σε αυτές τις διαδικασίες), να εξασφαλίσουν στους αιτούντες 
άσυλο και στους ακουσίως μετακινηθέντες το ευεργέτημα κοινωνικών 
διατάξεων που να εξασφαλίζουν συνθήκες διαβίωσης ανταποκρινόμενες στις 
ελάχιστες αξιώσεις καθώς επίσης να παρέχουν ειδική βοήθεια στις πλέον 
ευάλωτες κατηγορίες. Από την άλλη, προβλέπεται να χρηματοδοτηθούν σχέδια 
για τη βελτίωση των υποδομών υποδοχής, κατά τρόπο που να μπορεί, 
μεσοπρόθεσμα, να εξασφαλισθεί ότι θα υπάρχουν ικανοποιητικές συνθήκες 
στέγασης των αιτούντων άσυλο και των αιτούντων να τους χορηγηθεί διεθνής 
προστασία στο έδαφος οποιουδήποτε κράτους μέλους στην Ευρωπαϊκή 
Ένωση. Εξ άλλου, θα πρέπει να μπορούν να ληφθούν υπόψη ενέργειες 
ευαισθητοποίησης της κοινής γνώμης στην προβληματική του ασύλου· 
- στο πλαίσιο του εκούσιου επαναπατρισμού και της επανένταξης στη χώρα 
καταγωγής, προβλέπεται ουσιαστικά να εγκριθεί η κοινοτική χρηματοδότηση 
δράσεων ενημέρωσης, υπηρεσιών παροχής συμβουλών και πρωτοβουλιών 
στον τομέα της κατάρτισης και της εκπαίδευσης. Συμπληρωματικά, θα 
μπορούσαν επίσης να ληφθούν υπόψη τα έξοδα ταξιδιού που συνδέονται με 
τον επαναπατρισμό καθώς και ενισχύσεις για την επανένταξη στη χώρα 
καταγωγής, μόνη εξαίρεση της αρχής σύμφωνα με την οποία αυτή η κοινή 
δράση καλείται να παράγει τα αποτελέσματα της μόνο στο εσωτερικό της 
Ευρωπαϊκής Ένωσης. 
Μπορεί να γίνει η ακόλουθη κατανομή στη βάση της εμπειρίας που προέκυψε 
από τις προπαρασκευαστικές ενέργειες που διεξήχθησαν κατά το 1997 και 1998 
και αυξάνοντας τις προβλεπόμενες επιχορηγήσεις για τις "Υποδομές" και τη 
"Βοήθεια στις ευαίσθητες κατηγορίες" που αποτελούν τις πλέον κατάλληλες 
θέσεις για χορήγηση επείγουσας βοήθειας σε ακουσίως μετακινηθέντα άτομα 
μετά τα πρόσφατα γεγονότα στο Κόσοβο. Σε κάθε περίπτωση, λαμβάνοντας 
υπόψη τη ρευστή κατάσταση στο Κόσοβο καθώς και τις διαφορές μεγέθους των 
σχεδίων που ενδέχεται να επιδοτηθούν, ο πίνακας που ακολουθεί αποτελεί μία 
προσωρινή εκτίμηση για την κατάσταση της δαπάνης. 
13 
Β5- 803 
ΚΑΤΑΝΟΜΗ 
Υποδομές 
Διαδικασίες ασύλου 
Ελάχιστα δικαιώματα 
Βοήθεια στις ευαίσθητες 
κατηγορίες 
Ενημέρωση 
Συμβούλιο 
Κατάρτιση/Εκπαίδευση 
ΣΥΝΟΛΟ ΠΠ 1999 
(15 εκατ. εοιι) 
υπολογιζόμενο % του 
προϋπολογισμού 
30 
10 
10 
20 
10 
10 
10 
100 
(*) Πρέπει να σημειωθεί ότι η αρμόδια για τον προϋπολογισμό αρχή, με απόφαση της 
επιτροπής προϋπολογισμών της 8ης Δεκεμβρίου 1998, ενέκρινε ανώτατο ποσό 800.000 ΕΟυ για 
αυτήν την θέση για τεχνική και διοικητική βοήθεια προς όφελος της Επιτροπής και των 
δικαιούχων αυτής της πράξης, στο μέτρο που δεν πρόκειται για στερεότυπες εργασίες δημόσιας 
διοίκησης αλλά για εργασίες που σχετίζονται με την προετοιμασία, διαχείριση, παρακολούθηση 
και έλεγχο του προγράμματος ή σχεδίων. Αυτή η βοήθεια δεν μπορεί να υπερβαίνει τη διάρκεια 
του προγράμματος. 
8. ΔΙΑΤΑΞΕΙΣ ΚΑΤΑ ΤΗΣ ΑΠΑΤΗΣ 
Το έντυπο της αίτησης επιδότησης θα περιλαμβάνει στοιχεία σχετικά με την 
ταυτότητα και το χαρακτήρα των ενδεχόμενων δικαιούχων κατά τρόπο που να μπορεί 
να εκτιμηθεί εκ των προτέρων η αξιοπιστία τους. 
Διατάξεις κατά της απάτης (επί τόπου έλεγχοι, ενδιάμεσες και τελικές εκθέσεις) 
περιλαμβάνονται στις συμφωνίες ή συμβάσεις που συνδέουν την Επιτροπή και τους 
δικαιούχους της δράσης. Η Επιτροπή θα εξετάσει τις εκθέσεις και θα φροντίσει ώστε 
να πραγματοποιηθεί σωστά η εργασία πριν από την εκτέλεση των ενδιάμεσων και 
τελικών πληρωμών. 
9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ/ΑΠΟΤΕΛΕΣΜΑΤΙΚΟΤΗΤΑΣ 
• Πληθυσμός προς τον οποίον απευθύνεται η δράση 
Οι πρόσφυγες, ακουσίως μετακινηθέντες και αιτούντες άσυλο όπως ορίζονται 
στο άρθρο 2 της πρότασης. 
- Η κοινή γνώμη στα κράτη μέλη. 
- Τα μέλη των δημοσίων οργανισμών (συμπεριλαμβανομένων των 
αποκεντρωμένων αρχών) και των ιδιωτικών οργανισμών που είναι αρμόδιοι 
στο συγκεκριμένο τομέα. 
14 
Αιτιολόγηση της δράσης 
Η προβλεπόμενη δράση προορίζεται, αφενός, να υποστηρίξει τις εθνικές 
πολιτικές υπέρ των ατόμων που αναζητούν διεθνή προστασία και, αφετέρου, να 
ενθαρρύνει τον εκούσιο επαναπατρισμό εκείνων που έχουν λάβει άδεια 
προσωρινής διαμονής ή τυγχάνουν προσωρινής προστασίας στα κράτη μέλη της 
Ευρωπαϊκής Ένωσης, ειδικότερα των προσφύγων από το Κόσοβο. Και στις δυο 
περιπτώσεις, είναι ενδεδειγμένο να προωθηθεί η ιδέα της κατανεμημένης 
ευθύνης μεταξύ των κρατών μελών όσον αφορά τη συνολική προσπάθεια που 
καταβάλλεται προς όφελος των αναφερομένων κατηγοριών ατόμων, 
λαμβανομένης υπόψη της ύπαρξης ενίοτε ετερόκλητων καταστάσεων. 
Σύμφωνα με το άρθρο Κ. 8,2, 1° εδάφιο της ΣΕΕ, οι διοικητικές δαπάνες τις 
οποίες συνεπάγονται για τα όργανα οι διατάξεις σχετικά με τους τομείς που 
αφορά ο Τίτλος VI βαρύνουν τον προϋπολογισμό των Ευρωπαϊκών Κοινοτήτων. 
Όσον αφορά τις λειτουργικές δαπάνες που συνεπάγεται η εφαρμογή αυτών των 
διατάξεων, το Συμβούλιο μπορεί είτε να αποφασίσει ομόφωνα να τις 
συμπεριλάβει στον κοινοτικό προϋπολογισμό είτε να διαπιστώσει ότι βαρύνουν 
τα κράτη μέλη. 
Δυνάμει του άρθρου Κ.3,2, το Συμβούλιο μπορεί, με πρωτοβουλία κάθε κράτους 
μέλους ή της Επιτροπής ανάλογα με τους σχετικούς τομείς, να θεσπίζει κοινές 
δράσεις, στο βαθμό που οι στόχοι της Ένωσης μπορούν να επιτυγχάνονται 
καλύτερα με κοινή παρά με μεμονωμένη δράση των κρατών μελών, λόγω των 
διαστάσεων ή των συνεπειών της σχεδιαζόμενης δράσης. 
Δυνάμει του άρθρου Κ. 1,3 της Συνθήκης, η πολιτική ασύλου θεωρείται από τα 
κράτη μέλη της Ένωσης ως θέμα κοινού ενδιαφέροντος. Βάσει της Συνθήκης του 
Άμστερνταμ, επαφίεται στο Συμβούλιο να θεσπίσει μέτρα για τις ελάχιστες 
προδιαγραφές που ισχύουν αντίστοιχα όσον αφορά την υποδοχή των αιτούντων 
άσυλο στα κράτη μέλη (άρθρο 63, 1, β) και τη διαδικασία χορήγησης ή 
ανάκλησης του καθεστώτος του πρόσφυγα (άρθρο 63, 1, δ). Οφείλει επίσης να 
θεσπίσει μέτρα σχετικά με τους πρόσφυγες και τους ακουσίως μετακινηθέντες 
που να προβλέπουν τις ελάχιστες προδιαγραφές σχετικά με τη χορήγηση 
προσωρινής προστασίας στους ακουσίως μετακινηθέντες και διατάξεις που να 
εξασφαλίζουν ισορροπία μεταξύ των προσπαθειών που καταβάλλονται από τα 
κράτη μέλη (άρθρο 63, 2, α και β). 
Στις 7 Απριλίου 1999, το Συμβούλιο των υπουργών δικαιοσύνης και εσωτερικών 
κάλεσε την Επιτροπή να υποβάλει πρόταση βάσει της οποίας θα καταστεί δυνατή 
η χορήγηση χρηματοδοτικής βοήθειας από τον κοινοτικό προϋπολογισμό σε 
εκείνα τα κράτη μέλη που δέχονται να φιλοξενήσουν πρόσφυγες από το Κόσοβο. 
Παρακολούθηση και αξιολόγηση της δράσης 
Η Επιτροπή προβαίνει σε τακτική παρακολούθηση και αξιολόγηση των 
χρηματοδοτούμενων βάσει του παρόντος νομικού μέσου δράσεων με σκοπό να 
κατοχυρώσει ότι αυτές είναι σύμφωνες με τους επιδιωκόμενους στόχους και τις 
καθορισμένες προτεραιότητες και να χαράξει κατευθυντήριες για τη βελτίωση 
των κριτηρίων επιλογής των σχεδίων. Στο τέλος κάθε οικονομικού έτους, 
15 
υποβάλλει έκθεση στο Ευρωπαϊκό Κοινοβούλιο και στο Συμβούλιο, σχετικά με 
τις αναληφθείσες δράσεις και με την αξιολόγηση τους. 
Εξωτερική αξιολόγηση των σχεδίων που έτυχαν κοινοτικής ενίσχυσης θα 
διεξαχθεί κατά το δεύτερο εξάμηνο του 1999. Στις 12 Φεβρουαρίου 
δημοσιεύθηκε πρόσκληση υποβολής προσφορών. Η ολοκλήρωση της 
διαδικασίας ανάθεσης έχει προγραμματισθεί για τον Ιούνιο του 1999. 
Η αξιολόγηση θα αποτελεί ενδιάμεση αξιολόγηση των χρηματοδοτηθέντων κατά 
το 1997 και 1998 σχεδίων και θα χρησιμεύσει ως βάση συνολικής αξιολόγησης 
που θα πραγματοποιηθεί το 2001. Η εξωτερική αξιολόγηση θα πραγματοποιηθεί 
υπό την επιφύλαξη των εσωτερικών αξιολογήσεων που θα διεξαχθούν από την 
Επιτροπή (υπηρεσία διαχείρισης ή ΓΔΧΧ). 
Σκοπός αυτής της αξιολόγησης, η οποία θα αφορά προπάντων την ουσία, είναι να 
διαπιστωθεί σε ποιο βαθμό έχουν επιτευχθεί οι στόχοι του προγράμματος, να 
παράσχει ποσοτικές και ποιοτικές πληροφορίες που θα μπορούν να χρησιμεύσουν 
ως βάση επαναπροσανατολισμού και, ενδεχομένως, προσαρμογής του 
προγράμματος, και να θεσπίσει, κατά περίπτωση, τις δέουσες μεθόδους 
αξιολόγησης προκειμένου να μετρηθούν τα αποτελέσματα του προγράμματος. 
10. ΔΙΟΙΚΗΤΙΚΕΣ ΔΑΠΑΝΕΣ (τμήμα III του γενικού προϋπολογισμού) 
Η πραγματική κινητοποίηση των απαραίτητων διοικητικών πόρων θα προκύψει 
από την ετήσια απόφαση της Επιτροπής σχετικά με τη διάθεση πόρων, 
λαμβάνοντας κυρίως υπόψη το προσωπικό και τα συμπληρωματικά ποσά που θα 
έχουν χορηγηθεί από την αρμόδια για τον προϋπολογισμό αρχή. 
10.1 Επίπτωση επί του αριθμού των θέσεων απασχόλησης 
Είδη θέσεων 
απασχόλησης 
Μόνιμοι ή 
έκτακτοι 
υπάλληλοι 
Άλλοι πόροι 
Σύνολο Α 
Β 
0 Προσωπικό που θα διατεθεί 
για τη διαχείριση της δράσης 
Μόνιμες 
θέσεις 
1,5 
1,5 
1,5 
4,5 . Προσωρινές 
θέσεις 
-Εκ των οποίων 
Προσωπικό 
εν ενεργεία 
στο πλαίσιο 
της ΓΔ ή της 
σχετικής 
υπηρεσίας 
1,5 
0,5 
0,5 
2,5 συμπληρωματικό 
προσωπικό 
1 
1 
2 διάρκεια 
16 
10.2 Συνολική δημοσιονομική επίπτωση των συμπληρωματικών ανθρώπινων 
πόρων 
Μόνιμοι υπάλληλοι 
Έκτακτοι υπάλληλοι 
Άλλοι πόροι (να 
προσδιοριστεί το κονδύλι 
του προϋπολογισμού) 
Σύνολο Ποσά 
486.000 
ευρώ 
486.000 
ευρώ Τρόπος υπολογισμού (ευρώ) 
4,5 χ 108.000 ευρώ 
10.3 Αύξηση των άλλων δαπανών λειτουργίας που απορρέουν από τη δράση 
Κονδύλι προϋπολογισμού 
(αριθ. και τίτλος) 
Α-7030 (συνεδριάσεις 
εμπειρογνωμόνων) 
Α-7031 (επιτροπή διαχείρισης) 
Α-7010 (αποστολές) 
Σύνολο Ποσά 
13.000 
29.250 
13.600 
55.850 Τρόπος υπολογισμού 
(ευρώ) 
2x10 άτομα χ 650 ευρώ 
3x15 άτομα χ 650 ευρώ 
3x15 άτομα χ 650 ευρώ 
20 αποστολές χ 680 ευρώ 
17 
ΠΑΡΑΡΤΗΜΑ Ι 
(με βάση την ονοματολογία του προϋπολογισμού που ισχύει για το 1997 και 
1998) 
Β5-803 
ΚΑΤΑΝΟΜΗ 
Υποδομές 
Διαδικασίες ασύλου 
Ελάχιστα δικαιώματα 
Βοήθεια στις ευάλωτες 
κατηγορίες 
Ενημέρωση του κοινού 
ΣΥΝΟΛΟ ΠΡΟΫΠΟΛΟΓΙΣΜΟΣ 
1997 
(3,75 εκατ. ευρώ) 
% του 
προϋπολ. 
43 
5 
16 
10 
26 
100 Αριθ. 
δράσεων 
7 
1 
4 
4 
5 
21 Β7-6008 
ΚΑΤΑΝΟΜΗ 
Ενημέρωση 
Συμβούλιο 
Κατάρτιση/Εκπαίδευση 
ΣΥΝΟΛΟ ΠΡΟΫΠΟΛΟΓΙΣΜΟΣ 
1997 
(10 Εκατ. Ευρώ) 
% του 
προϋπολ. 
25 
6 
69 
100 Αριθμός 
δράσεων 
9 
3 
20 
32 
Β5-803 
ΚΑΤΑΝΟΜΗ 
Υποδομές 
Διαδικασίες ασύλου 
Ελάχιστα δικαιώματα 
Βοήθεια στις ευάλωτες 
κατηγορίες 
Ενημέρωση του κοινού 
ΣΥΝΟΛΟ ΠΡΟΫΠΟΛΟΓΙΣΜΟΣ 
1998 
(3,75 εκατ. ευρώ) 
% του 
προϋπολ. 
47 
20 
23 
10 
0 
100 Αριθ. 
δράσεων 
6 
7 
6 
6 
0 
25 Β7-6008 
ΚΑΤΑΝΟΜΗ 
Ενημέρωση 
Συμβούλιο 
Κατάρτιση/Εκπαίδευση 
ΣΥΝΟΛΟ ΠΡΟΫΠΟΛΟΓΙΣΜΟΣ 
1998 
(13 εκατ. ευρώ) 
% του 
προϋπολ. 
15 
50 
35 
100 Αριθ. 
δράσεων 
7 
22 
23 
52 
18 
Ι88Ν 0254-1491 
ΟΟΜ(1999) 181 τελικό 
ΕΓΓΡΑΦΑ 
ΟΚ 05 06 01 11 
Αριθ. καταλόγου : 0Β-0Ο-99-176-ΟΚ-0 
Υπηρεσία Επισήμων Εκδόσεων τωυ Ευρωπαϊκών Κοινοτήτων 
1,-2985 Λουξεμβούργο 
ι?